**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА 43-ОТО**

**НАРОДНО СЪБРАНИЕ**

**ДО**

**Г-Н БОЖИДАР ЛУКАРСКИ**

**МИНИСТЪР НА ИКОНОМИКАТА**

**В Ъ П Р О С**

От **Георги Божинов** - народен представител

от ПГ на БСП лява България

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям въпрос

**ОТНОСНО: Разрешение на Агенцията за приватизация и следприватизационен контрол за продажба на акции и дялове от дружества, закупени в процеса на приватизация от купувачи, неизпълнили своите задължения по договор**

**УВАЖАЕМИ ГОСПОДИН МИНИСТЪР,**

Параграф 11 Г от Закона за приватизация и следприватизационен контрол предвижда купувач, който не е изпълнил задълженията си по приватизационни договори за заплащане на покупната цена и за извършване на инвестициите или не е уредил окончателно просрочените публични задължения на приватизираното дружество, както и просрочените задължения за изплащане на трудови възнаграждения, да не може да прехвърля придобитите по договора акции и дялове от капитала на приватизираното дружество.

Според закона по изключение Агенцията за приватизация и следприватизационен контрол може да разрешава такова прехвърляне.

Моят въпрос към Вас е: има ли такива случаи, в които Агенцията е дала такова разрешение, какви са били мотивите и кои са конкретните случаи (ако има такива). Също така моля да ми отговорите дали Агенцията е предприела действия за учредяване на ипотека, залог или друго обезпечение?

Моля отговорът на въпроса да бъде в **писмен** вид.

**Георги Божинов**

 **Народен представител**